**A Magyar Diplomáciai Akadémia pályázatot hirdet a diplomáciai pálya iránt érdeklődők számára Diplomataképző Programjára, amelyet a Külgazdasági és Külügyminisztérium és a Nemzeti Közszolgálati Egyetem szakmai együttműködésének keretében valósít meg.**

A Programba jelentkező és felvételt nyerő hallgatók az első félévében (szeptember–január) elméleti és gyakorlati kurzusokból álló képzést végeznek el, míg a második félév során (február–június) a Külgazdasági és Külügyminisztériumban, illetve magyar külképviseleteken teljesítenek szakmai gyakorlatot. A KKM a Programot sikeresen elvégző résztvevők számára – a rendelkezésre álló státuszok fényében – álláslehetőséget kínál a minisztérium állományában.

**A Diplomataképző Program időtartama: 2023. szeptember 1. – 2024. augusztus 31.**

**A résztvevők havi nettó 275.000 forint ösztöndíjban részesülnek.**

A felvételi eljárás többfordulós, amelynek része egy kétnyelvű (angol és magyar) írásbeli vizsga, kompetenciavizsgálat és egy szóbeli elbeszélgetés.

**Pályázati feltételek:**

* magyar állampolgárság;
* cselekvőképesség;
* büntetlen előélet;
* felsőfokú angolnyelv-tudás és további legalább egy idegen nyelv középfokú ismerete;
* felsőfokú végzettség (melyet legkésőbb a program kezdéséig kell megszerezni);
* hozzájárulás nemzetbiztonsági ellenőrzés lefolytatásához.

**A pályázat benyújtásának módja:**pályázni csak elektronikus formában, a Magyar Diplomáciai Akadémia honlapján [(www.magyardiplomaciaiakademia.hu)](http://(www.magyardiplomaciaiakademia.hu) ), az alábbi dokumentumok feltöltésével lehet:

* két oldalt nem meghaladó önéletrajz;
* 4000 karaktert nem meghaladó, angol nyelvű motivációs levél;
* nyelvtudást igazoló okiratok *(amennyiben rendelkezésre áll).*

**A pályázat benyújtásának határideje:** 2023. május 14. (vasárnap)

Kapcsolat és további információ:

* info.mda@mfa.gov.hu
* magyardiplomaciaiakademia.hu
* facebook.com/DiplomaciaiAkademia